ming030890/wiki-yue-high-quality huggingface dataset:
金在德

金在德（韓文：김재덕，1979年8月7號—）係韓國男歌手，1997年以六人男子團體水晶男孩出道，擔任隊中嘅領舞、Rapper。團體解散後嘅十餘年間，與前成員張水院組成J-Walk進行活動。2016年4月，水晶男孩全體成員透過MBC綜藝節目《無限挑戰》企劃特輯《星期六星期六係歌手2－水晶男孩特輯》再度獲得注目，從而以團體形式重啟活動。5月11日發表官方聲明，水晶男孩除目前身為事業家嘅高志溶外，其餘五人以團體名義與YG娛樂簽約，正式展開活動。

早期生涯（1997之前）
出生於釜山廣域市，家庭成員有父母同妹妹。初三嗰年透過小學同學結識擅長舞蹈嘅李宰鎮，並加入對方嘅舞蹈團隊"Quicksilver"，同一班同好日日聚埋一齊練舞同自己編舞，隨後漸漸闖出名號，經常獲邀喺活動與慶典上表演，同時成日喺各項舞蹈競賽中贏得冠軍，因而成為釜山當地名人，聲名遠播，甚至吸引咗徐太志同細路仔前成員—舞蹈專家李朱諾（韓文：이주노）嘅注意，邀請佢哋到佢位於首爾嘅公司會面。時值五人男子團體H.O.T喺韓國大獲成功，DSP媒體公司社長李浩然正準備籌組多人團體同佢對抗，透過李朱諾引薦，睇咗"Quicksilver"嘅練習，從而睇中外貌同舞蹈實力兼具嘅金在德同李宰鎮，畀二人與既定成員殷志源、姜成勳、張水院，以及最後入隊嘅高志溶，六人共同組成水晶男孩，於1997年4月15日正式出道。

水晶男孩時期（1997－2000）
水晶男孩出道後旋即獲得極大反響，成為H.O.T.最大對手，兩團喺當時並稱為90年代後期韓國歌壇兩大山脈。2000年5月20日於夢想演唱會演出後解散。
詳細內容請見水晶男孩頁。

J-Walk時期到服役為止（2002－2008）
水晶男孩解散後，2002年3月金在德與昔日隊友張水院攜手組成二人團體J-Walk繼續活動，喺事前普遍唔被睇好嘅劣勢下，首張專輯《Suddenly（英文：Suddenly (J-Walk album)）》意外獲得一片好評，專業評論與市場反應雙雙告捷。隨後喺10月份打鐵趁熱推出正規二輯《Someday》，同樣受到喜愛。
2004年到2005年，J-Walk二位成員曾與Click-B（韓文：클릭비）當時四名成員合組六人團體JNC進行活動。
2007年10月，金在德再度與張水院攜手合作，推出J-Walk首張迷你專輯《여우비》。2008年6月，喺J-Walk第三張正規專輯《My Love（英文：My Love (J-Walk album)）》發行前冇幾耐，金在德接獲徵召令決定入伍，由張水院獨自進行專輯嘅宣傳。隨後2009年底張水院入伍，J-walk團體行程暫時中止。

服役及退伍後（2008－2015）
金在德於2008年6月4日入伍，起初喺野戰部隊服役，後期喺首爾龍山區國防部宣傳志願隊作為演藝士兵活動，2010年4月21日退伍。服役期間與多位藝人共事並結為好友，諸如H.O.T.成員Tony An（安勝浩）、神話成員Andy、歌手PSY、Gaeko（韓文：개코）、演員李棟旭、綜藝人Boom、梁世炯...等人，其中尤與軍中直屬學弟、歌壇前輩Tony分外投緣，兩人退伍後更成為室友，Tony都邀請金在德到佢創設嘅娛樂公司TN Nation Entertainment擔任理事一職，負責訓練公司歌手。曾經身處敵對組合嘅兩人，如今無論於公於私都係相互扶持嘅好夥伴，喺樂壇蔚為佳話。

喺金在德同張水院相繼服役期間，J-Walk有長達五年僅推出OST同數位單曲，先行退役嘅金在德則大量出演綜藝，直到2013年二人才再度重聚，發行迷你專輯《Love...Painfully（英文：Love...Painfully）》。截至2015年止，J-Walk共發行3張正規專輯、2張迷你專輯，以及多首數位單曲與OST。

水晶男孩重組（2016年－至今）
2016年，MBC綜藝節目《無限挑戰》企劃特輯《星期六星期六係歌手（六六歌）》第二季以水晶男孩為特輯主題，唔單只節目中嘅游擊演唱會大為成功，播出後亦獲得巨大迴響，多首名曲重回音源榜，成員們嘅凍齡外貌與更上一層樓嘅專業實力更係深受好評，都讓水晶男孩順利重返韓國樂壇。5月11日發表官方聲明，除目前身為事業家嘅高志溶外，其餘五人以團體名義與YG娛樂簽約，正式展開活動。

金在德本人都隨之迎來個人第二個全盛期，綜藝同活動邀約不斷（詳見下方"媒體作品"欄目），目前除咗與Tony二人固定主持美食節目《尋找美食店嘅男人》外，都喺舞蹈競技節目《Hit the Stage》中擔任藝人評審團一員。

9月10日、11日兩天喺首爾奧林匹克公園體操比賽場，水晶男孩舉辦睽違16年嘅大型演唱會《Yellow Note》，動員人數逾兩萬。

創作作品
韓國音樂著作權協會之登記編號：김재덕（W0376100），9首。

華語翻唱
J-Walk第一張專輯收錄曲《Suddenly》被華語歌手張智成翻唱為《明知故問》。
集合

集（亦稱集合，英文：set）係一拃互相唔同嘅嘢，而被當做一個整體來研究。集係數學中最基本嘅概念之一。集嘅研究⸺叫做集合論⸺而家重發展緊。集合論喺 19 世紀尾至開始有，但係到而家喺數學已經無所不在；集合論可以用來做數學嘅一種基礎，由佢可以導出差唔多全部數學。數學教育入面，集合論嘅基本原素（例如溫氏圖）細細個就可以學，但係深入啲嘅嘢（例如ZF集合論）喺大學至會教。
喺哲學，集通常都被認為係抽象嘅嘢，只係佢喺物質界有實例，例如：當我哋講 ｢嗰啲杯｣（"the cups"）嘅時候檯面嗰三隻杯就係實例，又或者喺黑板上寫咗一對開閂大括弧括住某啲符號又係實例，等等。但係支持數學實在論嘅人，例如 Penelope Maddy，就認為集合係實在嘅嘢。
兩個集嘅交集由嗰兩個集都包含嘅物件所組成，就好似呢張溫氏圖表示嘅咁

定義
康托喺佢嘅 《Beiträge zur Begründung der transfiniten Mengenlehre》 開頭咁樣定義「集」：
德文：Unter einer ‚Menge‘ ver­stehen wir jeder Zusammen­fassung M von bestimmten wohl­unterschiedenen Objecten m unsrer Anschau­ung oder unseres Denkens (welche die ‚Elemente’ von M genannt werden) zu einem Ganzen.:481
粵譯：｢集｣ 我哋可以理解做任何一個由肯定有分別嘅某啲物件 m⸺無論係感知到抑或想像中嘅嘢⸺（叫做 M 嘅 ｢元素｣）所整合而成嘅一個整體 M。
一個集嘅元素，又叫「成員」，係乜都得：數、人、字母、第啲集，諸餘此類；集通常都用大楷拉丁字母來代表。「A 等於 B」即係話佢哋嘅成員完全一樣（即係 A 入面嘅每個成員，亦係 B 嘅成員，反之亦然）。
集唔似「多重集」，集入面每一成員都係單丁，冇兩樣嘢係一模一樣（identical），而任何集嘅運算（operations）都會維持呢樣性質；集亦都唔似序列（sequence）或者元組（tuple），集嘅定義唔計成員嘅次序。
集合分割

集合分割（英文：set partition）喺數學上係指將一個集合嘅元素分配落唔同嘅非空子集，而且每個元素唔會喺多過一個子集裏面出現。
集幣

集幣（粵拼：zaap6 bai6）顧名思義就係指緊一個人走去收集各種嘅銀仔（儲銀仔），廣義上可以包埋收集銀紙等嘅其他法定貨幣。集幣可以係純嗜好，亦可以係儲嚟預咗攞去炒賣嘅。玩開集幣嘅人，實會收集一啲限量版或者有紀念價值嘅金幣或者銀幣，佢哋仲會好擏惜（geng6 sek3）自己啲收藏品，務求想自己啲收藏品 kip1 住喺最佳狀態。
有歷史意義嘅金幣可以好有價值：有唔少金幣都有特製嘅圖案，紀念緊某啲歷史大事或者人物，啲人要賣走手上嘅紀念金幣嗰陣好多時都賺大錢—佢哋嗰個賣價可以係「熔咗個金幣啲金值嗰個價」嘅 1.8 倍咁多；而根據紀錄，喺 2021 年嘅美國有人攞咗一個出自 1933 年嘅雙鷹幣去拍賣，最後以 1,890 萬美金咁高嘅價成交，成為咗當時全美國最值錢嘅金幣。
集合心靈

集合心靈（英文：hive mind / group mind），又叫集體心靈，係科幻常用嘅一條橋段，指一班有多個分開嘅身體嘅生物個體具有同一個心靈，會諗同講同一樣嘅嘢。
集成學習

集成學習（英文：Ensemble learning）喺機械學習上係指用好幾套唔同嘅學習演算法，達致更好嘅學習效果。
集合論

集合論（粵拼：Zaap6 hap6 leon6；英文：set theory），又叫集論，係一門研究集合嘅數學理論。佢喺 1870 年代由德國數學家康托爾（Georg Cantor）同戴德金（Richard Dedekind）諗出嚟，而今時今日佢成日都畀數學家攞嚟做數學基礎（foundations of mathematics）⸺即係用嚟了解數學係乜嘅學說⸺所以係一個好重要嘅理論。世界各地嘅大學嘅數學系基本上一定會教呢個理論，而且佢亦都有好多數學家研究。
集合（set；以下簡稱做「集」）呢個概念喺數學入面出現得好密。一個「集」簡單啲講就係指「一柞嘢」⸺而呢柞嘢通常係有某啲啦掕所以先畀人擺埋一齊，例如係下面呢個集咁：
呢個集嘅定義（definition）可以係「所有單數嘅集」（the set of all odd numbers）⸺一個集可以包含任何嘢：數字、物件、或者抽象概念呀咁；一個集嘅元素（element）可以係根據某個定義湊埋一齊嘅（好似係頭先嗰個例子咁），但係亦都可以係夾硬擺埋一齊、冇乜規律嘅。透過研究唔同集嘅數學特質，數學家發現佢哋可以精確又唔循環（circular）咁定義數字同加減乘除呢啲基本嘅數學概念⸺呢點對於下下都講究系統性嘅數學嚟講好緊要。

定義
集（set）係一嚿包括一堆符合條件嘅元素嘅嘢。可以將佢諗成環保分類係既黃、藍、啡嘅桶。
元素（elements）係集入面嘅嘢，多數會叫佢做一個集入面嘅一粒嘢。用返上面既比喻，元素就係放入桶入面嘅垃圾。
黃桶入面裝嘅係鋁製品嘅，入面嘅垃圾一定係鋁製。同一道理，一個集入面嘅元素一定符合嘅條件。

常見嘅集
自然數：，有啲數學家會將零包括埋入自然數呢個集入面。
整數：。由整數出嚟，可以有一個叫正整數嘅集。。
有理數：
實數：所有無理數
複數：

空集
一個入面無元素嘅集係叫空集（empty set）。
空集可以想像成為一個入面無嘢嘅紙袋，咁呢個袋就係一個空袋。對應就係空集。

空集集
空集集（set of empty set）就係一個集，入面裝住一個空嘅集，即係 。咁空集就係呢個集嘅元素，。注意：唔可以寫成。
可以幻想成，一個袋入面裝住一個袋，而入面個袋係無袋任何嘢。

相等集
如果有兩個集  同 ，佢哋係相等（equal），即係話兩個集都有相同嘅元素。即係話，呢兩個袋入面裝住嘅嘢係一樣。
一般會以  表示相等， 表示唔相等。

有限集
如果集入面嘅元素係有限數量嘅話，咁  就係叫有限集（finite set）。而  入面嘅元素數量就叫基數（cardinality）。
基數一般會以  嚟表示  嘅基數。

例子
嘅基數係 。
 嘅基數都係 。

定義集
以數學嘅角度嚟定義一個集，會以  乎合條件 。「」係可以表示「當中」（such that）嘅意思。亦會有用「:」嚟代替「」。

例子
就係  呢個集。
 就係  呢個集。
 就係  呢個集。
集團軍

集團軍（Army group），係軍隊編制單位，由幾個軍團組成，人數通常有400,000到1,000,000人。
集安

集安係中國吉林通化一個市，總面積3408平方公里，人口23萬。
電報

電報舊稱電線，係一種通訊方法。文字轉成電碼傳送到遠方，都譯成文字。係斷碼數收錢。所以舊時有咁短，得咁短。

香港
喺2004年1月1號，電訊盈科宣布終止電報業務。

中國
而家中國電信仍然有提供電報服務，分別有私人電報、公眾電報同禮儀電報三種。

日本
喺日本重有電報提供，不過已經改為一種發送賀禮、道歉一種形式，電報好多時都跟精緻嘅禮物盒同信封。NTT東日本提供嘅電報業務叫D-Mail。
電器

電器，係行濕電嘅機器，尤其係家用機器。電器講求用法簡單，目的係方便人家居生活。以前嘅電器係由摩打或者發熱絲，現代電器一般都有唔少電子零件，等佢有更加多自動功能。專賣電器嘅地方叫電器鋪。其實用電池嘅產品都係叫做電器，例如電筒，不過而家有電路板所以有啲人改口叫做電子消費品。

例子
風扇、冷氣機、洗衣機、乾衣機、電熱水爐、熨斗、吸塵機；
電視機、錄影機、影碟機、音響 hi-fi、手提攝錄機、手提電話；
雪櫃、洗碗碟機、消毒碗櫃、微波爐；
電飯煲、電磁爐、焗爐、多士爐、豆漿機、榨汁機、攪拌機、麵包機；
電動鬚刨、剃毛器、電風筒、電動牙刷等。
電器舖

電器舖有分品牌專門店、水貨專家、總代理幾種。

專門店
手機鋪、電腦機鋪同堆相機鋪其實都係電器舖。
電台節目

電台節目，又叫廣播節目，係喺電台播出嘅節目，可以係電台自己製作、製作公司製作或者買外地電台節目嘅版權返嚟播。
電單車

電單車（粵拼：din6 daan1 ce1），大陸嗰邊嗌摩托車（mo1 tok3 ce1）；佢係指用電油（而唔係電力）推動引擎嘅單車，通常得兩個轆。
喺有啲軍隊或差佬嗰度嚟講，成日都加個側式車廂同輔助轆嚟變成特殊三腳電單車（或者叫機動三輪車），而殘疾人嗰種都成日出現外掛式輔助轆。

發展史
其實家下嘅摩托車，從出世到而家都有成1個世紀有多喇。呢度講嘅係摩托嘅發展史：
1885年發明出嚟嘅世界第一部摩托車
最早嘅三腳雞

最早嘅摩托車
而世界上第一部摩托車喺1869年，由一位法國佬——比利•米哥斯用蒸汽機整出嚟嘅嘅兩隻轆版本嘅摩托車。而呢種摩托車喺1866年俾美國嘅專利辦公室攞咗專利。而第一部專業嘅摩托車就係1884年由英國佬——愛德華·拔拿發明出嚟嘅三腳雞。而真正嘅汽油機發動摩托車係1885年，倫敦舉辦嘅國際發明展覽會入面出現咗。
到咗1893年，有位義大利佬——愛力•比拿，就整咗世界上第一台有四衝程單缸嘅汽油機摩托車。而第年（1894年），希迪賓同禾夫梅拿就整咗1488ml水棟式雙缸水平喺埋一齊嘅四沖程汽油機嘅摩托車，而佢凈係得1.84kW嘅低功率而很快噉搞咗大批量嘅生產，變成世界上最早批量生產嘅摩托車。
電場

電場係存在喺電荷周圍可以傳遞電荷同電荷之間相互作用嘅物理場。
電單車呔

電單車呔即係電單車嘅車呔，用途包括減少凹凸路面造成嘅震盪，防止車轆磨損，同埋等車同地面之間多啲摩擦，等架車好揸啲。由於電單車得兩個轆，需要平衡力去揸， 所以車吠狀況對電單車十分重要，可以影響到安全、煞車、慳油、噪音同埋舒適度。
電單車運動

電單車運動係指所有要揸電單車嘅運動，唔一定話要鬥快嘅，有啲運動係考驗電單車手嘅技術。
電單車頭盔

電單車頭盔係種頭盔，專畀揸電單車嘅人用，護住個頭，萬一有交通意外都可以減低重傷同死嘅機會。
電城鎮

電城鎮屬於電白縣一個鎮，除昨縣城水東鎮之外，電城係個比較繁榮嘅城鎮。文化方面有電城鐘鼓樓，山逗洗太夫人廟。主要嘅地方語言係海話。海話屬於閩南語一種系列，電城鎮其中一條村叫咗黃羌村，一條同樹仔隔離嘅村，有咗條河就係分界。
象鼻海豹

象鼻海豹，又叫象海豹，係世界上最大型嘅鰭腳目，分兩個亞種。「南方象海豹」同「北方象海豹」。佢哋嘅名來由係因為有好似象咁可膨脹嘅鼻，所以好多人都誤會佢係海象之類，其實佢係海豹嘅一種。
豪勳爵島

豪勳爵島係個喺澳洲嘅世界遺產，登錄喺聯合國教科文組織嘅世界遺產名錄。
豪士羅東站

豪士羅東站（英文：Hounslow East tube station）係英國倫敦地下鐵皮卡迪利綫嘅車站，屬第4收費區，喺大倫敦豪士羅區。
象鼻山路

象鼻山路（Cheung Pei Shan Road）係香港一條幹道，屬於9號幹線，喺新界荃灣區，連接城門隧道同埋青山公路－荃灣段，全長2.1公里。
象鼻蟲

象鼻蟲（英文：weevil）係一科甲蟲，出名頭嘅前方有個長嘅「鼻」。佢哋通常細隻，頂櫳得嗰 6 毫米長，而且食草。
象鼻蟲科

象鼻蟲科（Curculionidae）係昆蟲綱鞘翅目（甲蟲）嘅一個科，有大約6,800個屬83,000個種，包括象鼻蟲。
豪士羅中站

豪士羅中站（英文：Hounslow Central tube station）係英國倫敦地下鐵皮卡迪利綫嘅車站，屬第4收費區，喺大倫敦豪士羅區。
額爾古納河

額爾古納河，係中國同俄羅斯嘅其中一條邊界河，屬黑龍江水系，由克魯倫河開始，向東北流入黑龍江。佢全長1,620公里。
額葉眼

一個人類左腦嘅立體想像圖；紅色嗰笪係額葉眼。
額葉眼（frontal eye fields）係額葉一部份，有一個以視網膜做中心嘅空間地圖（spatial map）。
額頂葉網絡

額頂葉網絡（英文：frontoparietal network）係個腦嘅額葉同頂葉之間嘅一個大規模腦網絡，同專注力好有啦掕。
額爾齊斯河

額爾齊斯河，係俄羅斯嘅河，屬鄂畢河主要支流，由阿爾泰山開始，向西北流入鄂畢河。佢全長4,248公里。
額穆

額穆（粵拼：ngaak6 muk6；滿文：ᠣᠮᠣ，穆麟德：Omo，義「湖、池」；普通話拼音：Èmù；中國朝鮮文：額穆鎭(Aekmok jin)），係中國吉林延邊敦化西北部嘅鎮，離敦化市區42公里，鎮政府駐額穆村。交通上呢度有敦青公路（敦化~青溝子）經過，另有森林鐵路。境內有三處渤海遼金時代嘅古城遺址。

地理
額穆係山區，位於老爺嶺東麓，轄境西北部多高山，海拔千米以上嘅山峰有11座，境內有大面積森林。黃泥河林業局喺當地設有7個林場，年產木材18萬m³。連黑龍江省亦喺當地開設6個林場：東方紅、火炬、高山、海浪、永青、永安。當地嘅經濟除咗林業，重有種植業、採集業。工業產出方面以木製品、磚瓦建材爲主。

現名
額穆鎮國共內戰期間額穆區（1948年後）中華人民共和國額穆區（1949年~1956年）額穆鄉（1956年~1958年）額穆公社（1958年~1983年）額穆鄉（1983年~1984年）額穆鎮（1984年後）
額穆個名出自滿文，根據典籍記載，「額穆」係縮寫，記有全名，之後有人攷據，典籍中記嘅滿文全名同對應嘅漢文全名都係訛誤，解出嘅意思亦係附會，全名應該係ᠣᠮᠣᡭᠣᡤᠣᠯᠣ（omo ho golo），意思係「湖河路」或者「湖河堡、湖河寨」，當中「湖·河」（omo ho）係指附近嘅塔拉泡、塔拉河，或者係連去鏡泊湖嘅牡丹江，「路」（golo）係話當地係古驛站，又解嘅「堡、寨」係話呢度係處聚落。
額穆地方喺渤海國時代曾設湯州靈峰縣，隸屬於中京顯德府。根據《清室》記載，額穆係清皇室愛新覺羅氏嘅發祥之地。清乾隆三年（1738年），喺額穆赫索羅呢個驛站度設立佐領衙門，管理住張廣才嶺一帶嘅軍隊、地方事務，境內重有意氣松驛站，連同衙門駐地嘅驛站一齊，係吉林去寧古塔（而家黑龍江寧安）嘅必經之路。
1909年，喺而家額穆鎮駐地設額穆縣，1932年額穆縣治搬去蛟河鎮，之後改名叫蛟河縣，於是額穆由縣府變成蛟河嘅舊縣城。1941年，額穆改屬敦化縣。1946年7月，敦化北部嘅額穆、黃泥河、黑石、官地、沙河站劃出，重新設置額穆縣，不過1948年3月，額穆縣又再拼返入敦化。
1948年拼入敦化後，成爲敦化縣第十區，又叫額穆區。1956年改爲額穆鄉，1958年改爲額穆人民公社，1983年恢復爲鄉，1984年2月昇爲鎮做額穆鎮。

政區
額穆轄15條村。
村：西北岔、北大秧、珠爾多河、樺樹林子、十里堡、中心、民眾、河南、新民、五道溝、靠山、黎明、新集、大崴子、額穆
作爲朝鮮族自治地方，呢啲下轄政區都有中國朝鮮文嘅寫法。
촌：서북차、북대앙、주이다하、화수림자、십리보、중심、민중、하남、신민、오도구、고산、려명、신집、대외자、액목
1996年時，轄下有21條行政村：新民、五道溝、丹北（現冇，併入靠山，靠山第一村民組劃去黎明）、靠山、黎明、新集、公益（現冇，併入新集）、大崴子、馬鹿溝（現冇）、額穆、西北岔、發展（現冇，併入額穆）、北大秧、民眾、珠爾多河、樺樹林子、十里堡、太平（現冇）、中心、光復（現冇）、阿南（現冇）。現時嘅河南村嗰時未有。

地名釋義及建置沿革
※村級政區地名跳返本版，表示呢個地名可能係獨一無二、冇撞名嘅，因此將佢嘅含義同沿革寫入呢欄；撞名嘅村級地名，相關內容撳上面嘅對應內鏈。
北大秧（bak1 daai6 joeng1）
北大秧係滿文地名，意思係「山間彎曲嘅路仔」。
民國初年呢度開始有零散住戶，1934年開村，屬額穆縣；1948年屬敦化縣嘅額穆區；1956年屬民衆鄉；1958年設爲額穆公社嘅北大秧管理區；1962年改歸民衆公社，改做北大秧大隊；1964年回歸額穆公社；1983年由大隊改成村。
珠爾多河村（zyu1 ji5 do1 ho4 cyun1）
村名出自佢旁邊嘅珠爾多河。河名係滿文，意思係「孖埗頭」。
1960年開村，村民係自十里堡搬來嘅，當時屬十里堡大隊，1964年成立珠爾多河大隊，1983年大隊改成村委會，當年嘅地名普查確定「珠爾多河」做標準地名。
額敏

額敏（維吾爾文：دۆربىلجىن‎，哈薩克文：Dörbiljin，英文：Dorbiljin）係中國新疆塔城地區轄下一個縣，2003年人口19.7萬。縣人民政府駐額敏鎮。現任縣長係馬合蘇提汗·加木沙甫。

政區
額敏縣下轄6個鎮、3個鄉、2個民族鄉：
額敏鎮、玉什喀拉蘇鎮、傑勒阿尕什鎮、上戶鎮、瑪熱勒蘇鎮、喀拉也木勒鎮。
郊區鄉、喇嘛昭鄉、二道橋鄉。
額瑪勒郭楞蒙古族鄉、霍吉爾特蒙古族鄉。
二支河牧場、加爾布拉克農場、闊什比克良種場、薩爾也木勒牧場、也木勒牧場、塔城地區種羊場、吾宗布拉克牧場、兵團一六五團、兵團一六六團、兵團一六七團、兵團一六八團、兵團團結農場。
霸王國際

霸王洗髮液（BAWANG，港交所：01338），正名係霸王國際有限公司，係中國第四大洗頭水生產商，專造中藥洗頭水，重請嚟國際影星成龍做廣告代言人。公司喺開曼群島註冊，總部喺中國廣州白雲區華南北路，而香港寫字樓就喺九龍尖沙咀柯士甸道麗斯中心。公司喺2009年7月3號於香港交易所上市。
公司創辦人兼主席係陳啟源兩公婆，佢哋揸加拿大國籍，喺業內有15年相關經驗，以前係研究造殺蟲水。
霸王花

霸王花（學名：Hylocereus undatus）係仙人掌科植物，嶺南人會用佢嘅花煲湯飲。
霸王蛙

霸王蛙（Conraua goliath）係現時最大隻嘅青蛙。佢哋可以生到33厘米咁長，體重去到三公斤。呢種青蛙只係分佈喺西非喀麥隆同赤道畿內亞一帶。因為生存環境受到破壞，加上俾人捉嚟食同做寵物，數目下跌緊。

生理特徵
霸王蛙層又平又滑嘅皮，強而有力嘅後腳，同埋帶蹼嘅長腳趾，所以游水潛水都咁叻。顏色由藍灰色到綠色不等，同埋啡色斑紋，係配合佢居住環境嘅保護色。同其他兩棲動物最大嘅分別，係蛙公比乸大隻，鼓膜亦都大塊尐。

生活習性
霸王蛙一般好少離開水，如果喺陸上受到襲擊，會即刻跳去最近嘅溪流度避難。
霸王蛙有成15歲命。主要食蟹，其次係昆蟲，細隻嘅脊椎動物同其他細隻嘅青蛙。佢哋叫嘅聲好尖，不過同樹蛙唔同，佢哋冇聲囊。

生存環境
霸王蛙只係西非喀麥隆同赤道畿內亞一帶有。住響叢林嘅溪流。呢啲溪流通常有好高含氧量，溫度同濕度高尐。

繁殖
同其他兩棲動物一樣，霸王蛙都要經過蝌蚪嘅階段。水對佢哋繁殖好緊要。蛙公會喺河裏頭將啲尐石仔砌成半圓形，整生蛋嘅地方。雖然霸王蛙嘅繁殖知得唔多，非洲學者而家做多咗同霸王蛙有關嘅醫學研究。

同人類嘅關係
霸王蛙嘅骨架
霸王蛙係西非原居民嘅其中一隻嘢食。而好多動物園同動物收集家，寵物商人會大批攞嚟賣。但直到而家都重未知道佢哋產卵嘅地方（只知喺雨季產卵），加上係易危品種，所以赤道畿內亞政府將佢哋嘅出口量減至每年300隻。
露點計

露點計，測量儀器一種，測水分，又或測濕度同溫度以計出露點。亦可謂濕度計一種。
計有幾種，各有用處。
冷鏡露點計，夠晒精準，溫度至闊。佢如同露原理一樣，凍空氣到有露。佢用光射落鏡睇反射率，鏡面一有露反射率就變低，得出露點。然而佢怕污糟，鏡面有塵有油等等都唔得。貴又要時常清理。要好精準先要用。
氧化金屬露點計，即電容氧化金屬感應器，啱好凍好凍，算準。構造款式多，原理都一樣。佢有三層，下層電極，中層測濕氧化金屬，上層透氣電極。中層會吸收水汽，而電容量跟住變，就可以計算出露點。呢層怕好濕凝水，易壞。要間中返廠較正。
聚合體露點計，即電容聚合體感塵器，個溫度夠闊算準。原理同氣化金屬似，明顯中層換成聚合體，而底層之下加至底層電阻感應器。咁耐用啲，亦無咁怕污糟同水凝。
另外重有，氯化鋰露點計，含氯化鋰。
霸權

霸權（Hegemony），係指一個國擁有強大嘅軍事、經濟、政治能力，被睇成龍頭，其他國只能夠屈從。21世紀現代社會入面，通常將美國睇成世界最大嘅霸權。
呢篇霸權係政治類嘅楔位文章，未完成；麻煩你幫手加下料，充實佢。
霸王棕

霸王棕（粵拼：baa3 wong4 zung1；學名：Bismarckia nobilis）係棕櫚科霸王棕屬嘅常綠大喬木，原產地喺馬達加斯加。

形態
呢種植物一般有＞30m高。莖比較光滑又硬淨，樹皮係灰綠色。而樹葉一般係3m到長嘅扇形羽狀全裂品種，葉色係灰藍色。而花嘅方面，佢係穗狀花序，雌雄異株。而花公嘅花序比較長，上邊有分枝；而花乸嘅花序係短而粗，上邊冇分枝。而佢嘅核比較大，差唔多好似個啡黑色嘅波噉。

用途
呢種植物一般用嚟做庭院嘅觀景植物。
飛馬

飛馬，又叫做珀伽索斯，係希臘神話入面嘅生物，係隻有兩隻翼嘅白馬。
飛躍道

飛躍道（粵拼：fei1 joek3 dou6，法文：l'art du déplacement，英文：Parkour/free running/urban-running/obstacle coursing）係隻源於法國嘅玩意。佢原本係一套軍事嘅訓練方法，但隨後慢慢變成一項運動。玩嘅人由一處地方走去另一度，中間要檻過或跳過所有障礙（好似欄、矮牆、石躉咁），同埋用設施（燈柱，欄咁）幫手。一般係喺條街上面玩，冇特定嘅場地，亦冇規則。呢種運動幾危險，因為呢個運動好考玩家嘅身手、膽色同腦筋（創意）。
飛鏢

飛鏢係種遊戲，用手將鏢掟去鏢靶度，再跟掟中嘅位計分，好多酒吧都有得玩。
飛釘

飛釘，又叫凸點、突點，係指𢆡頭嘅形狀隔住衫浮現出嚟，通常當女人唔戴胸圍，而面衫比較緊同薄，就會出現呢種情況，不過男人一樣有機會出現。
飛釘嘅男人，可以見到佢兩點𢆡頭
飛車狂人：公路激戰

《飛車狂人：公路激戰》係套挪威嘅電影，喺2020年上畫。
飛鉈

飛鉈係武器一種，有條長繩，繩一頭綁石或其他硬物。用繩將石投向敵人，等敵人受傷。

文
飛鉈英文叫sling。
廣東話有句無尾飛鉈，比喻有去無囘，一去無蹤，皆因飛鉈丟咗出去就飛到好遠，唔知去咗邊。
香港優步

香港優步（英文：Uber Hong Kong）係優步由2014年6月開始喺香港提供嘅服務，而家有UberBLACK豪華房車、UberX、UberXL（前稱Uber7）、UberASSIST（關懷優步）、Uber Flash總共五類租車服務，又曾經推出過UberTAXI的士同埋全球首創嘅UberVAN客貨車。

大眾評價
優步喺香港帶來爭議性嘅討論。有市民認為優步對司機有一定要求，所以服務專業、有禮、可靠。但係，優步喺香港試過被警方指控，指涉嫌非法營運車輛。亦有的士公司向政府表達不滿。香港科技大學經濟系客座副教授徐家健話，擔心優步發展會令到的士司機營業市場下降，對的士不利。有人亦認為，優步嘅運作模式同法律有所抵觸。
同時，有政界人士覺得優步對經濟有正面影響。民主黨律師，社區主任楊浩然話，透過流動應用程式（App）連接乘客同埋司機，可以為乘客提供更多交通選擇，亦都為司機帶來更多機會。又話，的士拒載、濫收車資等事件成日有，優步嘅出現只係迎合市場嘅需求。亦有人覺得，政府應該制訂法律框架去迎合時代轉變，鼓勵創意並推動市場發展。上市公司行政總裁黃岳永認為，市民感受到嘅唔係政府「打擊罪案」嘅決心，而係對創新科技嘅拒絕態度同埋對既得利益者嘅盲目維護。

事件
2015年8月11號，香港警方首次拘捕5名二十八至六十五歲嘅優步司機。當日下晝，西九龍重案組探員到長沙灣貿易廣場嘅優步辦事處拘捕3名男職員，多部電腦亦被警方帶走調查。優步嗰晚回應話，會確保所有行程都有保險保障，每名Uber司機都必須通過全面背景審查。公司期待同當局通力合作，推動完善現行嘅法例，將乘客同司機嘅安全同埋利益放喺首位。
2015年12月4號，Uber香港正式推出價錢更大眾化嘅uberX。
2016年2月18號，Uber香港推出咗uberASSIST，為行動唔方便或者要額外幫助嘅乘客提供適合嘅輔助，方便老人家、孕婦、傷健人士去睇醫生、搵朋友、去旅行。。
2016年9月5號，Uber話希望集中資源喺共乘服務，所以暫停咗的士同貨Van嘅服務，UberBLACK(商務車）同UberX嘅服務就重喺度。  。
2016年10月14號，Uber推出咗UberEATS送餐服務，送餐服務服務開始喺港島北、中西區、灣仔、金鐘、半山等地方推行。  。
2016年12月1號，九龍城法院開審2015年8月放蛇行動中其中1人嘅案件，被裁定表證成立。。
2016年12月20號，三個司機唔滿意負責管理網上群組嘅姓林行家刪除咗有關司機追討Uber欠薪嘅影片，喺電動車叉電站抓頸同拳打腳踢對方。三個被告被判坐監。。
2016年12月22號，推出即時定價功能。輸入上車同落車地點，佢會預計行程嘅行車時間同距離，叫車時嘅供求及交通狀況嚟計算嗰次行程嘅實際車資。
2017年1月17號，搬入銅鑼灣禮頓中心高層9000呎新辦公室。
2019年3月5號，Uber香港推出咗Uber Flash，揀呢個服務會配對最近上車位置嘅 UberX 車或者的士畀個客，而收費標準就跟足UberX（同舊時UberTaxi嘅的士按錶收費唔一樣）。佢本嚟同的士車行天誠汽車合作，但啟用嗰日天誠汽車突然褪軚，只有零星嘅的士參與。
香港先生選舉

香港先生選舉（英文：Mr. Hong Kong）係香港無綫電視自2005年起舉辦嘅男士選美活動，總決賽會喺每年嘅7月至8月期間舉行，大會口號係「創造男人新主義」。參賽者經過咗唔同形式嘅篩選而順利進入總決賽，勝出嘅香港先生將會代表香港參選世界先生選舉。節目曾經喺2012年至2015年停辦，直至2016年復辦。
頭7屆嘅香港先生選舉同香港小姐競選唔同，獎項並唔係分為冠、亞、季軍。喺2005年至2006年嘅香港先生選舉，會按照參賽者嘅特質分為「瀟灑組」同埋「健力組」兩個組別；喺2007年至2009年嘅香港先生選舉，會按照參賽者嘅年齡分為兩個組別，廿二歲或以下嘅會入「少年組」，廿二歲以上嘅就會入「盛年組」；而由2010年開始唔再分組。決賽嗰晚，大會安排一眾女性官方評判同埋現場六百至八百位公開招募嘅女性觀眾對參賽者進行評選，首先喺兩組分別選出嗰組嘅冠軍，並且喺兩位組別冠軍中選出該屆的香港先生。不過自2007年嗰屆開始，場外嘅觀眾可以參加匯應通電話投票，喺其餘落敗嘅參賽者入面揀一個嚟復活繼續參賽。而喺2016年復辦嗰屆，首次加入亞軍同季軍獎項，並將參選年齡降至16歲。

歷屆參選名單
瀟灑組
健力組
少年組
盛年組
註：由2010年開始，參賽者唔再分開兩組作賽。
香港健康碼

香港健康碼（英文：Hong Kong Health Code，簡稱港康碼）係香港喺2021年12月10號推出嘅一個網上系統，幫合資格嘅人將佢哋嘅個人資料，例如陰性核酸檢測結果同埋疫苗接種紀錄，傳去粵康碼或者澳門健康碼系統，用嚟做廣東省或者澳門嘅健康申報。不過當2023年頭香港恢復通關，唔使香港健康碼都可以入到中國大陸同澳門，未有正式啟用嘅機會。
香港兒童合唱團

香港兒童合唱團（The Hong Kong Children's Choir），係香港第一隊成立嘅兒童合唱團，喺1969年年成立，係非牟利慈善團體，係世界上人數最多、組織最龐大嘅兒童合唱團。初時只有39人，而家已經擁有超過5,000名團員。
香港兒童國際電影節

香港兒童國際電影節（英文：Hong Kong Kids International Film Festival，縮寫KIFF）喺2017年首辦，致力為細路同青少年搜羅嚟自唔同國家同具有意義嘅精彩電影。

簡介
深信電影作為一個具有豐富文化同藝術底蘊嘅媒介，對兒童同青少年嘅思維發展幫助良多。電影節銳意透過為兒童同青少年提供欣賞同討論唔同種類電影嘅機會，豐富佢哋對文化、藝術、創意媒體嘅了解，通過「閱讀」電影故事，拓寬佢哋對世界嘅想像，從而培養佢哋嘅自由思想同創意。
香港兒童基金會

香港兒童基金會（英文：Hong Kong Children Foundation）係香港一間註冊慈善團體，2018年1月正式成立，由一班年青有心有力，熱心服務社會，關心基層兒童成長嘅人士組成。宗旨係透過政策研討分享，一系列多元化學術性、體藝、綜合表演同參觀交流等活動，為兒童提供平等機會嘅發展平台，提高社會嘅流動性，促進兒童健康快樂成長。

使命
畀基層兒童擁有平等機會參與各種活動，拉近佢哋同其他兒童之間嘅距離，提高佢哋日後嘅社會競爭力。
為基層兒童提供多元化發展平台，發掘同發揮佢哋嘅潛能，畀佢哋更加健康同快樂成長。
提供各式嘅活動以促進兒童嘅全人發展，為社會孕育更多人才，貢獻社會。
幫助基層市民生活素質提高速度同社會發展嘅步伐一致，社會達致均衡發展，構建和諧共融嘅社會。
赤尾敏

赤尾敏（あかお びん、1899年1月15號—1990年2月6號）係日本政治人兼右翼思想家、作家。佢喺1951年成立右翼團體大日本愛國黨，兼任一代總裁。
赤崎千夏

赤崎千夏，係日本嘅一個女藝人同埋配音員。
赤崎秀平

赤崎秀平（1991年9月1號—）係日本足球員，司職前鋒，效力鹿島鹿角。
赤崁樓

今日所見嘅赤崁樓，大部分係漢人喺荷蘭城堡嘅基礎上，陸續興建嘅儒、道教廟祠，包括海神廟、文昌閣。1960年，又由大南門城內搬嚟九座贔屭碑，終成今日樣貌。因此，所稱赤崁樓，係歐式普羅民遮城殘蹟，同埋海神廟、文昌閣嘅混合體。今列係國定古蹟。
赤崗塔

明細原名赤崗塔類型Chinese pagoda[*]用途觀光構造樓閣式磚塔樓數出面9層樓，入面17層樓高度53.7m逳手1619年落成1627年喺邊中國 廣東省 廣州市 海珠區廣州塔南邊，南韓駐廣州總領事館嘅隔籬。座標23°6′15.16″N 113°19′2.34″E﻿ / ﻿23.1042111°N 113.3173167°E﻿ / 23.1042111; 113.3173167保護形式廣州市文物保護單位登記名赤崗塔號3-7登錄1989年12月
赤崗塔（粵拼：cek3 gong1 taap3）係中國廣東省廣州市嘅一座塔。喺海珠區嘅廣州塔南邊嘅藝苑西路邊嗰度，隔籬冇幾遠就係南韓駐廣州總領事館。呢座塔同琶洲塔、蓮花塔並稱為「廣州三華表」。

名
呢座塔係因為起喺座紅砂岩嘅山仔度先至改咗噉嘅名，而附近嗰帶都係赤紅色一片嘅砂岩，所以呢座塔附近一帶都改咗名嗌「赤崗」。

史
其實呢咗塔喺明朝萬曆卌七年（1619年）由西洋「力士」命令王命璿嚟起嘅風水塔。喺起緊呢座塔半佬就因為唔夠錢先至爛咗尾，直到天啟年間（1621一1627年），有位官至戶部尚書嘅佛山佬——李待問嚟繼續起埋呢座塔。後嚟呢座塔經過咗好多年嘅風雨，搞到成座塔出現咗嚴重嘅損壞。到咗民國時期，政府為咗唔冇畀座塔冧，先至用咗紅磚嚟加固塔身。但係過咗幾十年之過後，由於塔身同塔簷都冇笪係好嘅，差唔多就嚟冧噉。雖然話呢座塔喺1989年6月份俾廣州市政府列入咗市級文物保護單位，但就喺1996年，嗰時赤崗地區重喺度規劃緊，由於工程隊同考古發掘專家發現咗呢座塔佢傾斜咗1米，而且隨時識冧都有嘅現象，結果先至俾政府關注咗，後嚟政府出咗100幾萬蚊嚟搞過成座塔。而工程一直到1999年6月1號先至搞好。2010年10月8號，呢咗塔重多咗燈光出嚟，同廣州塔一樣，一齊搞咗燈光儀式。

建築風格
赤崗塔係廣州市明代建築入面，比較有特色嘅一座古塔。成座塔係樓閣式青磚塔，平面八角形，內膛八角直井式，塔高53.7米，其中1樓嘅直徑有12.5米，外觀9級，內分17層。1樓嗰度重可以入去2樓嘅塔門嗰度，佢嘅門徑有12.5米長、墻有3.8米厚，喺塔嘅南北門重可以入到去1樓嘅塔心室，嗰度重有嚿神前拜台嘅花崗石板響度，雖然話北門嘅塔墻俾人拆咗一大片青磚，但喺民國時期俾人用咗紅磚嚟修復，重整返嚿0.36×0.27m嘅花崗石碑出嚟，上面畫住「番禺縣政府禁盜塔磚告示」呢啲字。西門有梯級可以去到2樓嘅塔心室。而梯級方面，佢係穿心環墻平座式，一轉到頂，但係而家嘅木樓板已經爛咗，唔可以再爬上去喇。而塔嘅體積嗰度都整咗神龕出嚟。而塔基嗰度係八角形，邊長5.5米、高1米嘅紅砂岩嚟整嘅，而基面雖然話之前用咗灰色斑岩嚟砌嘅，但係東邊嗰度喺後嚟裝修嗰陣，用咗花崗石嚟鋪嘅。而門口嗰度都有石級去到基面都得。而塔基嘅八個角嗰度，都有16同17世紀嘅西方人形像響度，佢係明朝嗰時，廣州嘅正石雕，重係考古學家喺研究明代石雕同廣州海外貿易嘅實物資料入面最緊要嘅一部分。

附近嘅地鐵站改名
睇埋：廣州塔站 (地鐵)
喺2005年12月26號14:00開通咗嘅3號綫首通段，喺呢度附近嘅車站就用咗「赤崗塔站」嘅名，但係到咗2013年12月28號，由於廣州塔起好變成附近嘅新地標，所以站名就變咗而今嘅「廣州塔站」，就冇用到之前嘅「赤崗塔站」。
赤崎勇

赤崎勇（粵拼：cik3 kei4 jung5，あかさき いさむ，1929年1月30號—）係個日本物理學家，攞過諾貝爾物理學獎。
額外糖

額外糖（ngaak6 ngoi6 tong4）包括加落食物同飲品嗰度嘅單醣同雙醣，以及蜜糖同果汁入邊自然存在嘅糖:p 4。
頻率分析

頻率分析（frequency analysis）係指分析一段文字當中唔同字母嘅出現頻率。
呢種做法喺密碼分析上成日用。
頻率學派概率

頻率學派概率（frequentist probability）係對概率嘅其中一個詮釋。簡單講，呢個學派認為一件事件嘅概率係「件事件經過多次實驗之後嘅相對頻率嘅極限」。
頻率學派推論

頻率學派推論（frequentist inference）係一種舊時嘅統計學詮釋方法；根據呢種理解，推論統計嘅作用在於測試「一件事有冇發生」；一個頻率學派嘅研究者做嘅嘢係將個實驗重複若干次，再睇吓喺呢  次實驗當中，有幾多次得出撐個假說嘅結果。呢種做法俾人詬病，話用佢得到嘅結果會受實驗嘅重複次數影響。
頻道

頻道（communication channel）係指通訊嗰陣啲訊號通過嘅空間。
頻道容量

頻道容量（channel capacity）係指一個訊息頻道嘅最大訊息傳送率。
韋國洪

韋國洪，SBS，JP（WAI Kwok-hung，1954年—），係香港沙田區議會前主席（2000年至2011年），亦係公民力量榮譽主席，本身係新界沙田上徑口村原居民。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會鄉議局委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會鄉議局界委員。
2022年，佢喺李家超無提政綱嘅情況下，有份提名李家超參與2022年香港行政長官選舉。
韋力卡區

紅色嗰笪就係韋力卡區。
韋力卡區（Wernicke's area）係左腦大腦皮層顳葉嘅一個區域，對於理解第啲人講嘢嘅功能不可或缺。
韋利尼港

韋利尼港（粵音：wai4 lei6 nei4 gong2，意大利文：Porto Venere）係喺意大利嘅一個市鎮，面積加埋先得嗰7平方公里，喺1997年畀聯合國教科文組織列入世界遺產。
韋地拉

荷希·拉斐爾·韋地拉 （西班牙文：Jorge Rafael Videla，1925年8月21號—2013年5月17號），係阿根廷軍人同政治人，喺1976年至1981年間出任事實上阿根廷總統。佢被視為一個獨裁者，喺佢統治期間對異見人士嘅大規模整肅，備受爭議，而佢亦係頭一位訪華嘅阿根廷總統。
2013年5月17號，韋地拉喺布宜諾斯艾利斯省自然死，享年87。
維基同享有多媒體嘅嘢：Jorge Rafael Videla
韋利安

韋利安（粵拼：wai4 lei6 on1，英文：Willian Borges da Silva，1988年8月9號—）係個巴西足球運動員，司職前腰同邊鋒，而家效力緊英超球會富咸。
韋后

韋后（粵拼：wai4 hau6，—710年7月21號），京兆府萬年縣（而家嘅陝西省西安市）人，係唐中宗李顯嘅第二任老婆。老竇係韋玄貞，亞媽係崔氏，亦係懿德太子、永壽公主、長寧公主、永泰公主同安樂公主個亞媽。
颱風瑪瑙

颱風瑪瑙係太平洋颱風季嘅熱帶氣旋名。「瑪瑙」呢個名由澳門提供，指寶石瑪瑙。
颱風瑪瑙可以係：
熱帶風暴瑪瑙 (2004年)
強烈熱帶風暴瑪瑙 (2010年)
熱帶風暴瑪瑙 (2016年)
颱風珊瑚

颱風珊瑚係太平洋颱風季嘅熱帶氣旋名。「帕卡」呢個名由澳門提供，即係動物珊瑚。
颱風珊瑚可以係：
強烈熱帶風暴珊瑚 (2005年)
強烈熱帶風暴珊瑚 (2012年)
颱風珊瑚 (2017年)
颱風琵琶

颱風琵琶係太平洋颱風季嘅熱帶氣旋名。「琵琶」呢個名由澳門提供，係指琵琶魚。
颱風琵琶可以係：
颱風琵琶 (2007年)
熱帶風暴琵琶 (2014年)
颱風瑪娃

颱風瑪娃係太平洋颱風季嘅熱帶氣旋名。「瑪娃」呢個名由馬來西亞提供，即係植物玫瑰喺當地嘅一個品種。
颱風瑪娃可以係：
颱風瑪娃 (2005年)
颱風瑪娃 (2012年)
強烈熱帶風暴瑪娃 (2017年)
颱風環高

颱風環高係太平洋颱風季嘅熱帶氣旋名。「環高」呢個名由越南提供，指越南汎古河。
颱風環高可以係：
熱帶風暴環高 (2003年)
颱風環高 (2009年)
熱帶風暴環高 (2015年)
颱風環高 (2020年)
颱風瑪莉亞

颱風瑪莉亞係太平洋颱風季嘅熱帶氣旋名。「瑪莉亞」呢個名由美國提供，係查莫羅女人名。
颱風瑪莉亞可以係：
熱帶風暴瑪莉亞 (2000年)
颱風瑪莉亞 (2006年)
強烈熱帶風暴瑪莉亞 (2012年)
颱風瑪莉亞 (2018年)
郝德傑道

郝德傑道（英文：Caldecott Road），係香港九龍長沙灣嘅一條馬路，由大埔道同大埔公路琵琶山段交界開始，另一邊係掘頭路。街名係嚟自第19任香港總督郝德傑。皆因「郝」字較生辟，街名經常寫錯做赫德傑道。
郜氏

郜（粵拼：gou3）係唐人姓氏，喺《百家姓》裏頭排第261位。

名人
呢篇郜氏係同姓氏有關嘅楔位文章，重未寫完嘅。麻煩你幫手充實佢。
郝德傑

郝德傑（Andrew Caldecott，1884年10月26號—1951年7月14號），係第19任香港總督。
因為「郝」字生辟，有時會讀錯甚至寫錯做赫德傑。

用佢個名嘅地方
郝德傑道：喺九龍長沙灣琵琶山。
郎朗

郎朗（1982年6月14號—）係中國男鋼琴家，滿族鈕祜祿氏人。
郎永淳

郎永淳（粵拼：long4 wing5 seon4；1971年7月23號—）係找鋼網副總裁。佢做過中國新聞主播，以喺中國主要嘅國家廣播電台中國中央電視台（央視）做過而見稱。

生平
郎永淳1971年7月嚮江蘇睢寧縣出世，嚮南京中醫藥大學同交通大學畢業。
郎永淳嚮1995年加入中央電視台，主持咗半個鐘嘅《午間新聞》同《早報》。從2011年開始，佢做晚間《新聞聯播》節目嘅主要主持人，佢節目畀認為係全國最重要嘅新聞節目。嚮2013年，佢同歐陽夏丹唱咗《鳳陽花鼓》。
2011年，郎永淳嘅老婆最終畀診斷患有乳腺癌，宜家喺美國接受治療。為咗照顧佢同佢哋喺美國學習嘅仔，郎永淳嚮2015年9月3號辭職。9月2號，喺佢同中央電視台遞交辭呈之後，佢仍然主持咗當晚嘅《新聞聯播》節目。
2017年10月5號，朗永淳因酒後揸車喺北京被捕。

個人生活
1997年，郎永淳同佢同學吳萍結婚，佢哋有一個仔郎俁。
郎筠玉

郎筠玉（1919年—2010年8月12號），原名郎紫峰，藝名新肖仔，本籍北京，係粵劇演員。戲行人稱仔姐。擅長文武生同花旦。成個戲行啲花旦，係得佢能夠唱到三種喉底（子喉、平喉、大喉）。首本戲《平貴別窯》、《花木蘭》、《穆桂英》、《仕林祭塔》等等。門下弟子有林小群、郎秀雲。

生平
郎筠玉喺廣州出世，係清朝駐粵八旗子弟嘅後人。8歲跟老豆去茶座賣唱。13歲入行喺廣州西堤大新公司天棚做日戲，起咗「新肖仔」呢個藝名。1940年代喺越南入靚少佳嘅「勝壽年」劇團，仲同靚少佳拉埋天窗，做千里駒嘅名劇《金葉菊》。1949年之後，佢入過「勝壽年」劇團、「新世界」劇團同「珠江」劇團，同羅品超、文覺非、呂玉郎合作。1958年入廣東粵劇院，係嗰時嘅台柱，之後亦做過劇團團長。1988年做《六國大封相》喺舞台暈低，之後無再登台。
郗氏

郗（粵拼：ci1）係唐人姓氏，喺《百家姓》裏頭排第234位。

名人
呢篇郗氏係同姓氏有關嘅楔位文章，重未寫完嘅。麻煩你幫手充實佢。
郎氏

郎係唐人姓氏，喺《百家姓》裏頭排第48位。

名人
郎朗（滿族鈕祜祿氏）
郎永淳
郎筠玉
郎雄
郎咸平
郎平
呢篇郎氏係同姓氏有關嘅楔位文章，重未寫完嘅。麻煩你幫手充實佢。
錦田

錦田（Kam Tin），1587年前叫岑田（Sham Tin），喺香港新界中部。隔籬就係八鄉。行政上佢係歸元朗區。

鄧氏
錦田係東莞同新安兩縣嘅鄧氏發祥地。因為鄧族喺呢兩縣勢力好大，設喺錦田嘅元朗洞，作用等同非官方嘅政府，管住佢嘅田地。鄧洪儀分出去嘅大房、二房同四房，都以錦田做鄉下。
原本岑田係唔同姓嘅人喺度住。大明時，由宣德到成化年間，約莫1426年到1487年，鄧氏喺錦田大幅擴張。原本岑氏畀佢變成細民，黎氏變成細族。鄧氏二房起英龍圍，控制晒成個八鄉谷，最後立咗元朗舊墟。
錦田紅磚屋

錦田紅磚屋係香港新界錦田嘅一個跳蚤市場，喺祠堂村隔離，附近係吉慶圍，係一個旅遊景點；面積成2萬呎，裏面52間舖頭全部係一間間用紅磚砌成嘅小商店。紅磚屋逢星期五、六、日同公眾假期開放，朝早10點至夜晚8點開放。

史
2007年4月嗰時，開幕咗4個月嘅紅磚屋被指控係違例經營，地政署指出原先批准呢塊地係用嚟做洋蠋工廠，而家要嚟做跳蚤市場同規定唔符合，因而要求業主拆咗違規嘅建築。
錦田波地遊樂場

錦田波地遊樂場（英文：Kam Tin Po Tei Playground）係香港一公園同遊樂場，喺錦田波地路，行政上歸元朗區。設施有籃球場。
錦江樂園站

錦江樂園站係上海地鐵1號綫一個地鐵站，喺徐匯區。個站1993年5月28號啟用。
錦江里

錦江里（粵拼：gam2 gong1 lei2）係廣東開平嘅一條村，喺蜆岡鎮嘅潭江支流附近。條村因為有瑞石樓、昇豐樓、錦江樓呢啲碉樓而出名。碉樓群喺2001年俾國務院列入全國重點文物；2005年被評為廣東最靚地方同民居；2006年4月攞過中國最值得鬼佬去嘅50個地方金獎；2007年6月被列入世界遺產。
錦泉眼鏡

錦泉眼鏡（粵拼：gam2 cyun4 ngaan5 geng3*2）；之前嗌過聯合眼鏡水筆生產合作社（lyun4 hap6 ngaan5 geng3*2 seoi2 bat1 sang1 caan2 hap6 zok3 se5）；佢係中國廣東省廣州市嘅一間比較有老字號特色嘅眼鏡舖，喺1956年成立。佢係一間負責搞驗光同配鏡嘅零售企業。呢間眼鏡舖重係成個廣東省入面，唯一一間老字號嘅眼鏡舖。

史
喺1956年，嗰時有位嗌郭炳嘅師傅喺而家嘅小北路嗰邊搞咗間得3㎡到嘅眼鏡舖仔，由於嗰時度度都係國營嘅企業，佢都好驚俾人話係資本家，結果將間嘢整得好細，而且係一個人做，舖面又鬼咁簡陋，結果連個名都改成「聯合眼鏡水筆生產合作社」。後嚟直到1988年，由於佢嘅徒弟——何錦泉接咗呢間舖頭嘅經營權，間舖名先至改做而家嘅「錦泉眼鏡
」。後嚟呢間舖頭猛咁喺度搞改革同埋創新嘅同時重搞埋誠信經營，先至俾廣州市政府讚咗。而家呢間眼鏡舖有13間分店。

眼鏡博物館
由於呢間嘢嘅創始人——郭炳同佢嘅徒弟——何錦泉，都好鍾意收藏啲古董嘅舊眼鏡同埋眼鏡嘅設備，由於20世紀90年代尾，廣州市政府話要搞越秀區老字號一條街同發展廣州嘅老字號文化，何錦泉先生喺眼鏡舖入面開咗間博物館。而博物館主要搞咗從全球各地收集返嚟嘅比較名貴同少見嘅古董眼鏡、驗光工具、測量儀器同名孫真人手寫同眼科有關嘅書啲嘢。
錦田公路

錦田公路（Kam Tin Road）係香港新界元朗區一條路，西接凹頭青山公路元朗段同潭尾段交界，東接錦田林錦公路同荃錦公路交界。
維基同享有多媒體嘅嘢：Kam Tin Road
錦田河

錦田河（英文：Kam Tin River）係香港新界元朗區一個河流系統，主幹流源由大帽山山頂以北400米，海拔大約910米高，係香港發源地第二高嘅河流。以前嘅錦田河蜿蜒曲折，流經雷公田、大嶺進入石崗，繞過石崗機場南面流向錦田市以南，再經高埔同南生圍到達元朗山貝涌口村以北同山貝河匯合，最後流入后海灣。
由於以前錦田河多次氾濫引發嚴重水災，河道附近居民構成生命同財產威脅，政府喺1990年代展開大規模防洪工程。工程由渠務署負責進行，由中游開始將河道擴闊同拉直，同埋用混凝土修建堤圍，開鑿南生圍部份魚塘，闢建一條寬闊人工河道等。
錦田河幹流同支流防洪工程陸續喺2000年代完成，部份原本曲折嘅舊河道已被廢棄。依家嘅錦田河已經變成一條排洪河道，全長大約50公里，幹流水平長度則約13公里，而流域面積大約44.3平方公里。幹流上游進入錦田平原東部後，分別喺金錢圍同錦上路站附近同流經清潭水塘以及河背水塘嘅支流匯合，再喺高埔村同源自觀音山嘅支流（石崗河）匯合，最後喺南生圍同大生圍之間以及甩洲以南，同山貝河匯合流出后海灣。
錦田河河道改善工程完成後，下游會匯合元朗排水繞道，以及源於牛潭尾一帶嘅排水道，而喺南生圍魚塘入面一段舊錦田河，河水依然如常流動至山貝河。
錦泰苑

錦泰苑係香港房屋委員會的居屋屋苑之一，喺新界沙田區馬鞍山近吐露港嘅填海地上面，近港鐵大水坑站，屬於居屋第十九期丙，喺2000年起好，係馬鞍山區最尾起好嘅居屋屋苑。
魏家祥

拿督斯里魏家祥（馬來話：Wee Ka Siong，暱稱魏公公、哭包祥，1968年10月20號—）係馬來西亞政治人。現任馬華公會總會長，馬來西亞交通部前部長。

履歷
現任馬華公會總會長。2020年開始做馬來西亞交通部長，2022年卸任。

應對華文教育界
喺馬來西亞，華文教育課題一直係華社關注嘅課題，甚至秉持「再窮唔窮教育，再苦唔苦仔」嘅精神心態應對華文教育課題。魏家祥擔任馬來西亞教育部副部長期間呢，無法有效處理華教面對嘅各項課題，同時喺啲課題上更同捍衛華教為己任嘅民間組織董教總針鋒相對，導致佢喺華教界嘅評價不佳。
2012年，魏家祥作為教育部授權處理華教課題嘅主要人物，數次同葉新田、鄒壽漢兩人為首嘅董總就華教課題上惹拗，包抗議華小師資嚴重短缺同派遣唔副華文資格老師到華小執教嘅「325華教救亡大會」、制華小獨中學校嘅華教契爭議、關丹中獨中批文單嘢、增江北區華小篡奪董事部主權單嘢，最終導致伸訴華教困境同要求魏家祥引咎辭左職嘅「926華教抗議行動」，魏家祥嘅個人評價嚴重受挫。

325華教抗議大會畀人襲擊事件
2012年3月25號，魏家祥喺出席總董舉辦嘅咁325華教救亡抗議大會中，聲稱其面遭到一名反對黨黃衣男子嘅咁揮拳攻擊，之後喺警員同志願警衛隊護送下離開會場，但表示唔會就噉嘅事報警。
3月26號，國內媒體紛紛報導魏家祥畀襲擊呢單嘢同刊登相。新山區馬華公會人員對此召開記者會嚴厲遣責，促請襲擊呢個人公開道歉，同時遣責總董葉新田同鄒壽漢聲稱嘅咁和平集會出現暴力單嘢系玷污華文教育嘅咁聖潔，要求董總公開道歉。時任民主行動黨全國副主席陳國偉篇指控魏家祥係喺捏造喺325華教大會畀人襲擊呢事件，要佢同社會大眾同325大會有關人士道歉。結果導致事件進入政治化，華教大會焦點都一直圍繞民主行動黨粉絲喺打人、要打人、冇打到人嘅咁問題上。
3月27號，雪洲總警長頓希山發表文告聲稱，佢喺聆聽現場警員嘅咁匯報後，表示集會中冇發生毆打事件，警方都冇接獲魏家祥嘅咁投報，惹爭議。同日，魏家祥喺國會召開新聞發布會嘅時候，強調唔會向任何有關人士道歉。同時，狠批警方唔夠專業，表示報章刊登嘅咁相已經證明佢畀人襲擊呢，但冇有關單位對此摘攞行動感到可惜。並批評總警長頓希山只單憑現場警員嘅咁觀察同匯報，就冇錄攞佢同隨行人員嘅咁供詞就下定論，係好唔專業嘅咁。關丹區馬華公會更報案要求警察拉同提控襲擊呢個人。董總鄒壽漢表示，會講嚇嘢喇錄視頻協助調查，強調若發生襲擊呢事件，當事人就應該報警。警方喺接到5個有關投報之後已開波調查，但表示係否提控篇交由總檢察官決定。
3月28號，一名被指責喺集會當日襲擊呢魏家祥嘅咁黃衣男子李錫淡前往加影差館報案，表示自己只係僅向魏家祥過手勢飲倒彩，但係矢口否認曾經揮拳攻擊魏家祥，導致單嘢進入羅生門，並挑戰魏家祥前往神廟斬雞頭證明清白。陳國偉都就李錫淡自行報案嘅咁澄清做嘢，要求魏家祥向全國人民、華社、325大會出席者、董教總同埋民聯道歉。魏家祥彈民主行動黨試圖轉移視線，因佢喺325大會當日嘅咁遭遇，令出席大會嘅咁民聯阿頭唔登上各家報章嘅咁封面頭條，並強調“唔承陪炒作”同“我唔道歉，公道自喺人心”。同時透露，將與6名黨員去向差館錄攞口供，惟佢唔願透露錄攞口供嘅咁地方。魏家祥都唔認佢講過畀人“打、毆或者喐”，等字眼。只係講有人嘗試揮拳打佢，唯只觸及其面珠墩。強調畀“被打”嘅咁字眼係出自中文報章，非出自其口。
3月29號，魏家祥發表宣告，認為其事應該告一段落，大家應該“向前睇”同集中力解決華教問題。民主行動黨對此批評魏家祥系借揮拳單嘢嚟騎劫325大會嘅咁焦點，蒙抗議大會嘅咁議題，另一方面乘機加罪行動黨。喺調查行動都唔肯定有冇打人嘅咁情況下，最終襲擊呢事件喺冇人畀提控嘅咁爭議下衰咗嘞之。

謊稱承認獨中統考言論
2015年11月18號，首相署部長兼馬華署理會長魏家祥喺馬華公會總部召開記者會，聲稱內閣應成重啟商討承認統考文憑：「目前私立大學和政府師訓學院已經承認統考，馬華目前喺爭攞國內20所政府大學承認統考文憑。換句話講，政府全面承認統考文憑只差一步。」並表示，佢喺受到內閣指示後，已經喺11月12號召集董教總與華總領袖商討承認統考事項，強調馬華唔會放棄承認統考事項，畀咗全國華教人士長年以嚟一大希望。但多位國陣部長隨後表明政府拒絕承認統考文憑嘅立場，導致承認統考嘅事項停滯唔前。12月1號，馬來西亞教育部副部長葉娟呈對承認統考事項以強硬嘅態度表示：「就算你等到猴年馬月，政府對拒絕承認統考嘅立場保持唔變」，引起華教相關人士質疑魏家祥嘅言論。
2016年3月29號，馬來西亞教育部第二副部長卡馬拉納登喺國會下議院二度表示，政府以國家利益及主權為由唔承認統考，並補充講「內閣於2015年11月6號已經表明政府唔會承認統考文憑嘅議決」。人民公正黨同民主行動黨議員要求執政嘅馬華公會對此解釋，並狠批魏家祥喺2015年已經知政府唔會承認統考文憑，卻還發表「政府全面承認統考文憑只差一步」嘅言論係佢對華社最大嘅謊言，要佢公開向華社道歉。

網名稱號
2018年7月24號，魏家祥因唔滿網民畀佢冠上「哭包祥」同「魏公公」兩個封號，喺接受Melody Fm嘅電台訪談時，稱此封號係網民刻意要打擊其形象，並公開平反指另有更適合嘅人選更配得上呢兩個封號，亦宣布將封號退還畀社交媒體。隔日，魏家祥喺其個人Facebook撰文自認配唔上呢兩個封號，指2009年因馬華黨爭導致馬青同埋婦女組嘅舵手踢出會長理事會，有感馬華民主已亡，內心也愧對數以萬計嘅馬青同志而喺記者會上撒淚而獲得「哭包祥」封號係名唔副實，也反擊網民用古代嘅宦官太監「公公」嘅稱號嚟醜化佢唯唯諾諾、反反复复、躬身彎腰嘅更係形態言行唔符。
魏建功

魏建功（粵拼：ngai6 gin3 gung1；1901年11月7號—1980年2月18號），字益三（jik1 saam1），號天行（tin1 hang4），係中國嘅語言學者。佢知名於音韻學研究同新華字典嘅編篡。

生平
出生喺江蘇省海安縣（而家係南通市嘅一部分）。1921年入學北京大學，跟錢玄同等人學嘢。1925年畢業。
1927年嗰一年佢喺日本京城帝國大學做中文講師。發表咗對日本統治下嘅朝鮮嘅感想《僑韓瑣談》（收錄喺《魏建功文集》）。
1928年，佢加入咗教育部嘅國語統一籌備委員會。
1929年入職爲北京大學嘅助教（之後做副教授、教授）。抗日戰爭爆發後移轉內地，喺西南聯合大學、西南女子師範學院教書。
戰後爲咗喺臺灣普及國語（標準中文），佢任職爲臺灣省國語推行委員會嘅主任。佢嘅國語普及方針，係復活臺灣話，來排除日文嘅影響，用臺灣話做媒介來普及國語。又就任爲國立臺灣大學國語專修科主任。到1948年返去北京大學。
中華人民共和國成立後，擔任北京大學中文系主任教授嘅魏建功按照葉紹鈞嘅指示，喺1950年做咗新設嘅新華辭書社嘅社長（當年年尾新華辭書社畀人民教育出版社吸收，改爲辭書編纂室），開始咗字典編纂嘅事業。1953年初版《新華字典》出版。
喺文化大革命當初佢受到批判，但到1970年代時獲釋，做咗北京大學、清華大學批林批孔運動小組（中文：梁效）嘅顧問。文革終結後，啲人話佢有做四人幫打手嘅嫌疑而將佢收監，到1978年先釋放。

業績
關於上古音，魏建功冇自立新嘅推定音韻體系，喺1920年代時高本漢佢哋擬嘅上古音中有諸如-d、-g等濁塞音韻尾，佢發表咗《古陰陽入三聲考》（《國學季刊》2-2，1929年）同《陰陽入三聲考》（《國學季刊》2-4，1930年），反對呢啲講法。魏建功對抗高本漢嘅學說，認爲呢啲韻唔係濁塞音韻尾，而係好似-j、-w之類嘅音來收尾。有關古音嘅專著有《古音系研究》（1935年）。
魏建功亦研究韻書嘅發展史。《十韻匯編》（同劉復、羅常培共著，1936年）係收集咗敦煌等切韻系韻書而寫成嘅。
魏建功從學生時代起就做有關民謠同方言嘅研究，同劉復、白滌洲一齊調查，出咗結果《黟縣方音調查錄》（《國學季刊》4-4，1935年）。
關於辭典編纂，編《新華字典》以前，佢喺1946年編纂過中小學生用嘅細字典（未完成），《新華字典》就係以呢個細字典做元本。《新華字典》以外，又編輯咗《漢語成語小詞典》（1959年）。
《魏建功文集》（江蘇人民出版社，2001年）全五卷出版咗。